В ранната сутрин на 22 юни 1941 г. Адолф Хитлер прекратява пакта чрез стартирането на Операция „Барбароса“, инвазия на силите на Оста в съветските територии, която започва войната на Източния фронт. Преди инвазията Сталин мисли, че Германия не би атакувала Съветския съюз освен, ако не победи Великобритания. В същото време съветските генерали предупреждават Сталин, че Германия концентрира военни части при границите на СССР. Два високопоставени съветски шпиони в Германия „Старшина“ и „Корсиканец“ изпращат дузина сведения в Москва, съдържащи доказателства за подготовка на немска атака. По-нататъшни предупреждения идват от Рихард Зорге, съветски шпионин в Токио, работещ под прикритие като немски журналист, който прониква дълбоко в немското посолство в Токио, като съблазнява жената на генерал Ойген От, посланик на Германия в Япония.